Document ID: 32006R1112

KOMISJONI MÄÄRUS (EÜ) nr 1112/2006,
19. juuli 2006,
küüslaugu impordilitsentside väljaandmise kohta 1. septembrist kuni 30. novembrini 2006 kestval kvartalil
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, (1)
võttes arvesse komisjoni 16. novembri 2005. aasta määrust (EÜ) nr 1870/2005, millega avatakse kolmandatest riikidest imporditava küüslaugu tariifikvoodid ja tagatakse nende haldamine ning kehtestatakse impordilitsentside ja päritolusertifikaatide süsteem, (2) eriti selle artikli 10 lõiget 2,
ning arvestades järgmist:
(1)
Kogused, mille kohta on tavapärased ja uued importijad, juuli 2006 viie esimese tööpäeva jooksul määruse (EÜ) nr 1870/2005 artikli 8 lõike 3 alusel esitanud litsentsitaotlused, ületavad saadaolevaid koguseid Hiinast ja kõikidest kolmandatest riikidest, v.a. Hiinast ja Argentinast.
(2)
Seetõttu tuleb kindlaks määrata, millises ulatuses võib komisjonile 17. juuliks 2006 saadetud litsentsitaotlusi rahuldada, ning kehtestada iga importija ja toote päritolu kategooria puhul tähtpäevad, milleni tuleb peatada sertifikaatide väljaandmine,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1870/2005 artikli 4 lõike 1 alusel juuli 2006 viie esimese tööpäeva jooksul esitatud ja 17. juuliks 2006 komisjonile saadetud impordilitsentsitaotlused rahuldatakse taotletud koguste ulatuses, mille suhtes kohaldatakse käesoleva määruse I lisas kehtestatud määra.
Artikkel 2
Asjaomaste importijate ja päritolu kategooriate puhul lükatakse tagasi määruse (EÜ) nr 1870/2005 artikli 4 lõikele 1 vastavad impordilitsentsitaotlused, mis on esitatud 1. septembrist kuni 30. novembrini 2006 kestvaks kvartaliks hiljem kui juuli 2006 viie esimese tööpäeva jooksul, kuid enne käesoleva määruse II lisas nimetatud kuupäeva.
Artikkel 3
Käesolev määrus jõustub 20. juulil 2006.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 19. juuli 2006

Labels: 3
17
5